jkorsvik/nowiki_second_scrape_merged huggingface dataset:
Anekstad

Anekstad (Annexstad) er en gard i Nordlia i Østre Toten (gnr. 125). Sia 1840 har også nabogarden Åsmundrud vært brukt under Anekstad. Med Åsmundrud er eiendommen på ca. 715 mål, hvorav rundt 250 er dyrka. 
Nettopp størrelsen på garden ble grunnlaget for en langvarig strid som til slutt havna i Høyesterett. Offiseren og politikeren Alf Mjøen fra Gjøvik hadde i 1901 kjøpt Anekstad, men alt år etter solgte han den til hanskefabrikant Wilhelm Hallén fra Kristiania. Mens det under salget ble hevda at Anekstad var på ca. 1200-1300 mål, kom det under oppmåling fram at eiendommen bare var vel halvparten så stor. Etter å ha tapt i både under- og overretten vant Mjøen saken, blant annet fordi Hallén ikke skulle leve av garden, men bruke den til feriested. 
Hallén beholdt Anekstad sjøl om han tapte i Høyesterett, og han ble en velkjent skikkelse i Nordlia. I mellomkrigsåra arrangerte han juletrefester for barna i nabolaget, og mange kvinner ble sysselsatt med å sy hansker. I dag er det et av Halléns oldebarn som bruker Anekstad. I tillegg til korn- og tømmerproduksjon driver han med gardsturisme og utleie av selskapslokaler. På Anekstad kan de besøkende blant annet studere Wilhelm Halléns vesle folkemuseum, ei samling bondehus som ble flytta dit på 1900-tallet. 
Ifølge Rygh kan gardsnavnet opprinnelig ha lydt Arngeirsstaðir, av mannsnavnet
Arngeirr, som var vanlig på Island alt i landnåmstida, men som det er usikre belegg for i Norge.   


== Eksterne lenker ==
Norske Gaardnavne
Bologoje

Bologoje (russisk: Болого́е) er en by og et jernbaneknutepunkt i Tver oblast i Russland. Den ligger 160 km nordvest for Tver. 
Bologojes grunnleggelse regnes til 1495, da byen første gang nevnes i historiske dokumenter. Navnet «Bologoye» har sin opprinnelse fra Bologojesjøen like ved byen. I 1851 ble Bologoje en stasjon på jernbanen Moskva-St. Petersburg. Noe senere på 1800-tallet ble jernbanen Rybinsk – Pskov – Vindava lagt gjennom Bologoje, som dermed ble et viktig jernbaneknutepunkt. Jernbanerelaterte industrier har bidratt betydelig til byens vekst siden da. Bologoje fikk offisiell bystatus i 1926.


== Demografi ==
Befolkningsutvikling:


== Referanser ==


== Eksterne lenker ==
Offisielt nettsted 
(en) Bologoye – kategori av bilder, video eller lyd på Commons
Hjørdis

Hjørdis er et kvinnenavn dannet av de norrøne ordene hjorr, «sverd», og dís, «kvinne».


== Utbredelse ==
Tabellen nedenfor gir en detaljert oversikt over populariteten til fornavnet Hjørdis i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Hjørdis Varmer (f 1936), dansk forfatter
Hjørdis Kurås, norsk kunstner
Hjördis Schymberg, svensk operasopran


== Referanser ==


== Eksterne lenker ==

(en) Behind the Name: Hjørdis
(en) Think Baby Names: Hjørdis
The Meters

The Meters var et funk-band fra New Orleans. De blir sett på som et av de viktigste bandene innen sjangeren funk. Bandet besto av organisten Art Neville, trommeslagerer Joseph "Zigaboo" Modeliste, bassisten George Porter Jr. og gitaristen Leo Nocentelli.
Bandet ble dannet i 1965 og karrieren var på sitt høyeste i de tidligere årene. Blant sangene var «Cissy Strut» fra debutalbumet The Meters den største hiten.


== Plateutgivelser ==
The Meters (1969)
Look-Ka Py Py (1970)
Struttin' (1970)
Cabbage Alley (1972)
Rejuvenation (1974)
Fire On The Bayou (1975)
The Best of The Meters (1975)
Trick Bag (1976)
New Directions (1977)
Uptown Rulers: The Meters live on the Queen Mary  (1992)
Funkify Your Life: The Meters Anthology (1995)
Kickback (2001)
Fiyo at the Fillmore, Vol. 1 (2003)


== Eksterne lenker ==
(en) The Meters – kategori av bilder, video eller lyd på Commons 
(en) The Meters på Internet Movie Database 
(en) The Meters på Discogs 
(en) The Meters på MusicBrainz 
(en) The Meters på MusicBrainz 
(en) The Meters på Spotify 
(en) The Meters på Songkick 
(en) The Meters på Last.fm 
(en) The Meters på AllMusic 
(en) The Meters på AllMusic
Miles Millar

Miles Millar (født 1967) er en amerikansk film- og TV-produsent.  Hans er mest kjent for å ha skapt TV-serien Smallville sammen med Alfred Gough.   Millar har også vært manusforfatter på en rekke filmer, blant annet var han med på å forfatte manusene til Spider-Man 2 og Herbie: Fully Loaded.


== Referanser ==


== Eksterne lenker ==
(en) Miles Millar på Internet Movie Database 
(da) Miles Millar på Filmdatabasen 
(en) Miles Millar hos The Movie Database
1. divisjon fotball for kvinner

For den pågående sesongen, se: 1. divisjon fotball for kvinner 2023.1. divisjon fotball for kvinner er den nest øverste divisjonen i norsk fotball for kvinner. Fra den nasjonale seriestarten i 1987 fram til 2000 var 1. divisjon regionalt inndelt, og vinnerne fra de forskjellige puljene møttes i en eller to gruppespill om opprykk. Fra og med 2001 har 1. divisjon vært nasjonal. Mellom 1987 og 1995 gikk dette nivået under navnet 2. divisjon.
I henhold til ønske fra Sandviken ble det den 8. mars 2008 vedtatt at 1. divisjon skulle utvides fra 10 til 12 lag. Samtlige fylker vært representert i den nasjonale 1. divisjon siden 2001; Østfold var det siste fylket som ble representert, da Sarpsborg 08 rykket opp i 2010.
Den første sesongen med 12 lag i 1. divisjon ble 2009, noe som medførte at ingen av lagene i 1. divisjon rykket direkte ned etter endt 2008-sesong. Linderud-Grei og Gjøvik kom sist, og måtte ut i kvalifisering. Begge lag greide seg. Den første sesongen med 12 lag, 2009-sesongen, var dramatisk forskjellig for de to lagene; Linderud/Grei vant og rykket opp, mens Gjøvik rykket ned. 
I 2010 var de to beste lagene de samme som i 2003; Sandviken og Medkila. Alta rykket ned etter å ha blitt nummer tre året før. En konkurs i divisjonen over gjorde at bare ett lag rykket ned fra Toppserien og 1. divisjon.
2011 var det siste året med to direkte opprykk fra 1. divisjon; Vålerenga vant serien og rykket opp etter sin andre sesong i divisjonen, og Fart rykket også opp. Året etter gikk Avaldsnes gjennom serien med 20 seire av 22 mulige og poengrekord, også de på andre forsøk. Grand Bodø vant serien i 2013 etter seks år i divisjonen, mens i 2014 vant Sandviken igjen med 21 seire og 64 poeng, forbedring av Avaldsnes' rekord. Urædd ble nummer tre det året, som nyopprykket lag, men året etter vant de serien og ble det første laget fra Telemark som nådde Toppserien.


== Historikk ==


== Referanser ==
Jardar

Jardar er et norsk mannsnavn med norrøn opprinnelse. Den norrøne formen av navnet var Jarðarr, og var dannet av norrøne jörð, «jord», og sluttleddet -ar som kan komme av ett av de urnordiske ordene *hariaR, «kriger», eller *wariaR, «forsvarer».


== Utbredelse ==
Jardar er sjeldent navn i Norge og svært lite brukt i andre land.
Tabellen nedenfor gir en detaljert oversikt over populariteten til fornavnet Jardar i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Jardar Jensen (f 1957), norsk politiker og tidligere ordfører i Evenes kommune


== Annen bruk av navnet ==
Jardar IL, et idrettslag i Bærum


== Se også ==
Yara International


== Referanser ==


== Eksterne lenker ==

(en) Behind the Name: Jardar
(en) Think Baby Names: Jardar
Curt Bois

Curt Bois (født 5. april 1901, død 25. desember 1991) var en tysk skuespiller.
Bois ble født i Berlin. Han begynte som skuespiller allerede i 1907, og ble dermed en av filmverdenens første barneskuespillere, med en rolle i stumfilmen Bauernhaus und Grafenschloß. Bois' skuespillerkarriere strakk seg over 80 år, noe som svært få skuespillere har forbigått. Hans siste opptreden var i Der Himmel über Berlin i 1987. Bois utmerket seg som en meget fleksibel skuespiller. Han opptrådte på teater, kabareter, musikaler, stumfilmer og siden «talefilmer» i løpet av sin karriere.
I 1934 flyttet Bois til USA, hvor han blant annet opptrådte på Broadway.  Innen 1937 hadde han funnet veien til Hollywood, og begynte å spille i amerikanske filmer, hvor klassikeren Casablanca (1942) er den mest kjente av disse. Når andre verdenskrig var over, mente Bois det var trygt å vende tilbake til hjemlandet sitt, og flytter derfor tilbake til Tyskland i 1950. Han avsluttet sin karriere og sitt liv i Tyskland, først i øst og etterhvert i vest.  Bois døde i Berlin, hvor han også ble født, i en alder av 90 år.


== Filmografi (utvalgt) ==
Tovarich (1937) (amerikansk filmdebut)
The Amazing Dr. Clitterhouse (1938)
Den store vals (1938)
Ringeren i Notre Dame (1939)
Hullabaloo (1940)
En natt i Rio (1941)
Hold Back the Dawn (1941)
Casablanca (1942)
Princess O'Rourke (1943)
Cover Girl (1944)
Saratoga Trunk (1945)
The Spanish Main (1945)
Arch of Triumph (1948)
The Woman in White (1948)
Lidenskapens vinger (1987)


== Referanser ==


== Eksterne lenker ==
(en) Curt Bois på Internet Movie Database 
(sv) Curt Bois i Svensk Filmdatabas 
(da) Curt Bois på Filmdatabasen 
(da) Curt Bois på Scope 
(fr) Curt Bois på Allociné 
(en) Curt Bois på AllMovie 
(en) Curt Bois hos Turner Classic Movies 
(en) Curt Bois hos The Movie Database 
(en) Curt Bois hos Internet Broadway Database 
Curt Bois-biografi hos Thomas Staedeli's index of German film stars and filmmakers from 1903–1945
Bilder av Curt Bois
Irakli Zurab Kakabadze

Irakli Zurab Kakabadze (født 1969 i Georgia i daværende Sovjetunionen), er en georgisk forfatter og journalist. Han begynte å skrive allerede som 12 åring. Som 19-åring ble han politisk interessert og begynte å arbeide i den Nasjonale Frigjøringsbevegelsen. Han begynte der å skrive om sosiale og politiske forhold i hjemlandet.
I 1990 fikk han prisen Best Literary Creation for romanen "Allegro or the Chronicle of one year" fra det Georgiske tidsskriftet Tsiskari. Fra 1991–2001 oppholdt han seg i USA hvor han blant annet virket som journalist i The Tbilisi newspaper i New York og som FN korrespondent for Voice of America. Under hans tid i USA studerte han til Master i konfliktanalyse og konfliktløsning ved George Mason University.
I 2001 dro han tilbake til Georgia, for å jobbe som redaktør i bladet Peace Times i Tbilisi. 
Irakli er en multikunstner som har samarbeidet med en rekke forfattere og artister for å etablere prosjekt som Polyphonic blues band og teatergruppen Theater for Change.
29. juni 2006 ble flere medlemmer av det "Egalitarian Institute" arrestert på ordre fra Tbilisi appeldomstol mens de demonstrerte utenfor domstolen. Han ble arrestert flere ganger for å kritisere myndighetene, og vennen og kollegaen Irakli Charkianai døde under mystiske omstendigheter. Irakli Kakabadze er hedret med "International Helman Award" i USA for skuespillet "Candidate Jakola" og per 2008 lever fortsatt i eksil i New York.


== Referanser ==
Kristin Berglund

Anne Kristin Berglund Tilley, kjent som Kristin Berglund (født 9. september 1953, død 13. august 2006) var en norsk bluesvokalist, gitarist og komponist. Hun var kjent fra en rekke innspillinger i eget navn.Hun ble oppdaget av visemiljøets Finn Kalvik og Lillebjørn Nilsen, og tok del i visefestivalen i Haugesund (1971). Etter medvirkning på et par plater, platedebuterte hun med et visealbum der hun tonesatte tekster av Jan Schwarzott (1976). På 1980-tallet spilte hun meget med Knut Reiersrud og Carsten Loly, hun var i Four Roosters. For Rikskonsertene turnerte hun med tre oppsetninger Kjerringrock, Kjærleik gjer klok og Bluesens tøffe damer (1991–2005).
Hun mottok Notodden Bluesfestivals utmerkelse «Blues Award» (2000), og etablerte sitt eget Kristin Berglund Band (2000–).


== Utgivelser ==
I blåtimen (1976)
Long Distance Love (Talent, 1979).  Opptak i USA med verdenskjente musikere som  Dr. John, David Lindley, Jim Keltner, Ian Underwood og Toto-medlemmene Jeff Porcaro og David Hungate.
Nå må du snakke om det (EP Talent, 1980)
When a Lan Moves a Mowan/It Aint Like That (EP Desperado Records, 1981).  Med bergensmusikere fra Rust.
Rib Bone of My Own (1999)
Where's the Soul Gonna Go (Juke Joint studio, 2002)
Women Rocked the Cradle of the Blues (2004)


=== Andre låter ===
1995: «Ditt hemmelige skrin» (på Lekekameratene – Kom ut og lek!, CD mot barnearbeid, utgitt av LO sammen med PolyGram)


== Referanser ==


== Eksterne lenker ==
(en) Kristin Berglund på MusicBrainz 
(en)  Kristin Berglund hos AllMusic
Mark Anthony Awere

Mark Anthony Awere (født 16. juli 1971) er en ghanesisk lengdehopper.
Han vant bronse under Afrikamesterskapet i friidrett i 1998 og under De afrikanske leker i 1999. Aware deltok også i OL 2000. Han har en personlig rekord på 8,04 meter, oppnådd i juni 1999 i Bad Langensalza.


== Referanser ==


== Eksterne lenker ==
(en) Mark Anthony Awere – Olympedia 
(en) Mark Anthony Awere – Sports-Reference (OL-resultater – arkivert) 
(en) Mark Anthony Awere – Commonwealth Games Federation 
(en) Mark Anthony Awere – World Athletics
Afridinae

Afridinae er en gruppe (underfamilie) av sommerfugler som tilhører familien båtspinnere (Nolidae). Gruppen, som bare omfatter slekten Afrida, ble navngitt i 1999. De seks Afrida-artene ble tidligere regnet til gruppen lavspinnere (Lithosiinae) i familien bjørnespinnere (Arctiidae). De er små, grålige sommerfugler som ligner på viklere (Tortricidae). Denne gruppen finnes bare i Amerika, fra det sørlige USA til Brasil.


== Systematisk inndeling ==

Ordenen sommerfugler, Lepidoptera Linnaeus, 1758
Gruppen Glossata – Homoneura
Gruppen Coelolepida
Gruppen Myoglossata
Gruppen Neolepidoptera
Gruppen Heteroneura
Gruppen Eulepidoptera
Gruppen Ditrysia
Gruppen Apoditrysia
Gruppen storsommerfugler, Macrolepidoptera
Overfamilien Noctuoidea
Familien båtspinnere, Nolidae (ev. underfamilie av Noctuidae)
Underfamilien Afridinae Kitching & Rawlings, 1999
Slekten Afrida Möschler, 1886
Afrida charientisma Dyar, 1913
Afrida ciliata Hampson, 1900
Afrida melicerta (Druce, 1885)
Afrida minuta (Druce, 1885)
Afrida tortriciformis Möschler, 1886
Afrida ydatodes Dyar, 1913


== Kilder ==
Markku Savela's sommerfuglsider. [1]


== Eksterne lenker ==
(en) Afridinae hos ITIS 
Afridinae – detaljert informasjon på Wikispecies
Salem Zenia

Salem Zenia (født 26. september 1962 i Frèha, Tizi-Ouzou i Algerie) er en kabylsk poet og romanforfatter. Han lever for tiden i eksil i Barcelona, der han er skribent og journalist. Der har han bodd siden han ble nødt til å forlate hjemlandet Algerie etter økende uroligheter og forfølgelse. Zenia har i mange år arbeidet for å fremme berbisk litteratur og språk.


== Karriere ==
Salem Zenia har i flere år jobbet som journalist og har fulgt utviklingen i kampen for berbiske rettigheter. I 1998 startet han sitt eget tidsskrift, Racines/Iz'uran som er tospråklig, fransk/tamazigh. Hovedsaken er å fremme berbisk litteratur.
I 1993 ble den tospråklige diktsamlingen Les rêves de Ydir/Tirga n Ydir (Ydirs Drømmer) utgitt og i 1995 ble (L'alba) utgitt. Romanen er selvbiografisk og beskriver 80-tallet Cabilia.
Romanen Lyil d wefru (Mellom regimet og sverdet) ble utgitt i 2003. Den handler om en tragisk historie som utspiller seg i et Algerie ødelagt av en krig uten navn hvor ulike ideologier konfronteres.
Diktsamlingen Tifeswin/Primavere (Vår) er en hyllest til alle vårer som har erklært en era for frihet og kjærlighet og ble skrevet i de mørke årene, Farget røde av blod: 90-tallet og speiler en ulevd ungdom, voldelig og frustrert og deres forsøk på kjærlighet og frihet ble utgitt i 2004.
I 2005 mottok han en ærespris for sine samlede verker fra den Tamazighiske forening i Paris, et organ som forsvarer og promoterer det berbiske språk og kultur.


== Bibliografi ==
Les rêves de Ydir/Tirga n Yidir (Ydirs drømmer), Tospråklig dikt 1993
Tafrara, roman 1995
Lyil d wefru (Mellom regimet og sverdet), roman 2003
Tifeswin/Primavere (Vår), dikt 2004


== Eksterne lenker ==
Informació gerenal del PEN català(på katalansk)
Artículo de El País(på spansk)
Mark Dickel

Mark Dickel (født 21. desember, 1976 i Dunedin, New Zealand, er en basketballspiller som for øyeblikket spiller for Selcuk Universitetet i Tyrkia, samt det newzealandske landslaget.  I august 2006 testet Dickel positivt på cannabis og ble utestengt i 2 kamper. FIBA tilføyde 10 dager suspensjon til straffen. Som et resultat av dopingdommen mistet han kontrakten med Lokomotiv Rostov, og han signerte med den polske klubben Anwil Włocławek.


== Referanser ==


== Eksterne lenker ==
(en) Mark Dickel – Olympedia 
(en) Mark Dickel – Sports-Reference (OL-resultater – arkivert) 
(en) Mark Dickel – FIBA 
(en) Mark Dickel – euroleague.net 
(en) Mark Dickel – eurobasket.com
Odd Erik Stende

Odd Erik Stende (født 19. september 1970 i Nordlia i Østre Toten) er en tidligere norsk politiker. Han var fra 2009 til 2015 assisterende partisekretær i Arbeiderpartiet. I 2015 ble Stende ansatt i en nyopprettet stilling som fagsjef for myndighetskontakt i Spekter. 
Han ble i 1991 valgt inn i Østre Toten kommunestyre, der han satt én periode. I tidsrommet 1994-1996 var han også leder for Oppland AUF.     
I perioden 1995-1999 hadde Stende fast plass på fylkestinget i Oppland. Seinere har Stende vært fylkessekretær i Oppland AP, politisk rådgiver for Karl Eirik Schjøtt-Pedersen og leder for Arbeiderpartiets valgkamp (2005). Han var fra 2005 til 2009 sekretariatsleder for Arbeiderpartiets stortingsgruppe.
Stende er utdanna cand.mag. fra Høgskolen i Lillehammer med samfunnsfag i fagkretsen. Han er gift med Ragnhild Mathisen; paret er bosatt i Oslo. Odd Erik Stende er barnebarn av Nils Stende, som på 1970-tallet satt i kommunestyret for Arbeiderpartiet i Østre Toten.


== Kilder og litteratur ==
Skar, Tommy: Ungdom for arbeid og fred. Historien om arbeiderungdom i Oppland ca. 1900-2006. AUF i Oppland 1978-2006, Ås 2006.
Spekter (hjemmeside): «Arbeiderpartitopp til Spekter» (publisert 13. mai 2015).
North Greenwich undergrunnsstasjon

North Greenwich er en undergrunnsstasjon på Jubilee-linjen i London. Stasjonen ligger like ved O2-senteret, tidligere kjent som Millennium Dome. 


== Eksterne lenker ==
North Greenwich Underground Station Transport for London (Engelsk)
EASA Part 147

Part-147 er en forskrift av det Europeiske Byrå for Luftfartssikkerhet (EASA), som er implentert i Norge via EØS-avtalen. Forskriften  regulerer organisasjoner for opplæring og eksaminering av teknisk personell i luftfartsindustrien (Part-66).


== Godkjente Part-147 skoler i Norge: ==
Videregående skoler
Bardufoss Videregående Skole
Bodø Videregående Skole
Skedsmo Videregående Skole
Sola Videregående SkoleAndre organisasjoner med part-147-godkjenning
CAE-Training Norway AS
LT TECH AS
Widerøes Flyveselskap AS


== Referanser ==
Mullah Bakht Mohammed

Mullah Bakht Mohammed også kalt for Mansoor Dadullah (født 1972, død 11. november 2015) er Mullah Dadullahs yngre bror som etterfulgte han som militær leder av Taliban. Lokale folk kaller han Mullah Mansoor Dadullah. Han dukket opp i en video som viste en "eksames-seremoni" for en selvmordsbomber.I juni 2007 sa Mullah Bakht Mohammed: «Sheikh Osama Bin Laden is alive and active. He’s carrying out his duties. The latest proof that he is alive is that he sent me a letter of condolences after the martyrdom of my brother. He advised me to follow my brother’s path.»29. desember 2007 ble Mullah Bakht Mohammed fjernet fra sin stilling som militær leder av Mullah Omar på grunn av at han visstnok hadde nektet å følge ordre.Media meldte 11. februar 2008 at han var blitt alvorlig skadet og fanget av pakistanske sikkerhetsstyrker i angrep mot talibanske styrker i Gawal Ismailzai området.


== Referanser ==


== Eksterne lenker ==
Nettavisen: Talibans toppsjef pågrepet Arkivert 12. februar 2008 hos Wayback Machine.
Canning Town stasjon

Canning Town er en undergrunns– og DLR–stasjon i London. Stasjonen ligger på undergrunnsbanens Jubilee-linje, og på Beckton– og King George V-grenene av Docklands Light Railway. Tidligere gikk også jernbanenettets North London-linje gjennom stasjonen, men denne ruten har blitt overtatt av Docklands Light Railway. 31. august 2011 ble en ny direkte forbindelse til den nye internasjonale jernbanestasjonen Stratford International åpnet på denne strekningen.


== Referanser ==
Christian Rasmussen

Christian Vilhelm Rasmussen (født 25. november 1846 i Skrodsbjørg ved Køge, død 1918) var en dansk-grønlandsk filolog, prest og språkforsker, i byen Ilulissat (Jakobshavn).
I 1873 flyttet han som ordinert misjonær til Ilulissat i Nord-Grønland, etter at han året før tok teologisk embedseksamen i Herlufsholm.
Hans første kone døde etter kun et år på Grønland, samtidig døde deres barn, som var kun et spedbarn. Han ble også selv alvorlig syk, og måtte tilbringe vinteren hjemme i Danmark.
Da han kom tilbake til Grønland for å fortsette sitt virke møtte han sin andre kone, som var grønlandsfødt, Sofie Lovise Rasmussen, født Fleischer. Hun var datter av kolonialbestyrer Knud Fleischer.
Sammen med Sofie fikk han sønnen Knud Rasmussen, som ble polarforsker og utforsket Grønland på mange ekspedisjoner. Knud samlet mye informasjon om grønlenderne. Christian hadde også selv grønlandske gener; hans bestemor (Susanne) var grønlandsk, og var gift med kolonibestyrer Johannes Winding.
Rett ved Zionskirken i Ilulissat ligger det som i dag er Jakobshavns Museum. Denne bygningen ble oppført i 1847 for å være Nordgrønlands Seminarium, men dette ble nedlagt i 1875 på grunn av mangel på elever. Da ble bygningen gjort om til prestebolig, og her bodde Christian Rasmussen.
Han flyttet hjem til Danmark i 1895, og ble året etter sokneprest for menighetene Lynge og Uggeløse, på Nord-Sjælland.


== Bøker ==
1888 – En bok om grønlandsk språk
1893 – Den første dansk-grønlandske ordbok, sammen med misjonæren J. Kjer


== Referanser ==
Minato Namikaze

Minato Namikaze (Namikaze Minato) er en fiktiv karakter i mangaserien Naruto, skapt av Masashi Kishimoto. Han er far til hovedpersonen Naruto Uzumaki, er den fjerde hokagen, og gift med Kushina Uzumaki.
Han kalles også Yondaime Namikaze eller Yondaime Minato, mens hans ekte navn er Namikaze Minato. Yondaime betyr fjerde ildskygge, altså fjerde hokage, hans tittel.


== Se også ==
Figurer fra Naruto


== Referanser ==


== Eksterne lenker ==
(en) Minato Namikaze – kategori av bilder, video eller lyd på Commons
St. John’s Wood undergrunnsstasjon

St. John 's Wood undergrunnsstasjon er en stasjon på Londons undergrunnsbane. Den ligger på Jubilee-linjen, mellom Swiss Cottage og Baker Street. 


== Eksterne lenker ==
St. John's Wood Underground Station Transport for London (Engelsk)